Ľudovít Komadel

Prof. MUDr. Ľudovít Komadel, DrSc. (* 1. november 1927, Piešťany† 1. september 2022) bol slovenský plavec a olympionik, neskôr športový lekár.

Životopis 
Plávať začínal v klube Slovan Piešťany, kde pôsobil medzi rokmi 19421950 (dnešný klub Kúpele Piešťany). 16. decembra 1945 v rámci oddielových pretekov prekonal na piešťanskom kúpalisku Eva svetový rekord na 400 metrov prsia časom 5:35,9 minúty. Nakoľko však na uznanie nebol dostatok prítomných pozorovateľov, rekord sa mu neuznal. O prekonanie rekordu sa pokúsil opätovne - o štyri dni neskôr už bol k dispozícii dostatok rozhodcov, jeho výsledný čas 5:43,8 minúty však znamenal iba vyrovnanie vtedajšieho svetového maxima.

Olympijské hry 
V roku 1952 sa zúčastnil letných olympijských hier v Helsinkách, kde sa v závode na 200 metrov prsia prebojoval až do finále a umiestnil sa na 8. mieste.   Na letných olympijských hrách v Ciudad de Mexico v roku 1968 pôsobil ako lekár československej výpravy.

Koniec aktívnej kariéry 
Po ukončení kariéry bol členom exekutívy Medzinárodnej federácie športovej medicíny (FIMS), členom exekutívy a predsedom lekárskej komisie Medzinárodnej federácie univerzitného športu (FISU) a predsedom lekárskej komisie Slovenského olympijského výboru (SOV).  Napísal aj viacero publikácií zaoberajúcich sa telovýchovou a zdravovedou.

Ocenenia 
V roku 1992 získal od Medzinárodného olympijského výboru Olympijský rád v striebre.

Referencie 

Slovenskí plavci
Česko-slovenskí plavci
Česko-slovenskí olympionici
Slovenskí olympionici
Osobnosti z Piešťan